Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS NEKILNOJAMOJO TURTO NURAŠYMO“ PROJEKTO aiškinamasis Raštas

Sprendimo projekto tikslai ir uždaviniai:

Leisti nurašyti ir likviduoti Savivaldybei nuosavybės teise priklausantį nereikalingą arba netinkamą (negalimą) naudoti turtą, esantį A. Radušio g. 17, Šilavoto k., Šilavoto sen., Prienų r. sav.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 8 punktais, kurie nustato, kad nematerialusis, ilgalaikis materialusis ir trumpalaikis materialusis turtas pripažįstamas nereikalingu arba netinkamu (negalimu) naudoti, kai fiziškai nusidėvi ir kai nereikalingas valstybės ar savivaldybės funkcijoms įgyvendinti ir (ar) nelieka kur jį pritaikyti; 27 straipsnio 2 ir 6 dalimis, kurios nustato, kad jeigu nereikalingo arba netinkamo (negalimo) naudoti valstybės ar savivaldybių ilgalaikio ar trumpalaikio materialiojo turto negalima panaudoti nė vienu iš šio straipsnio 1 dalies 1–7 punktuose nurodytų būdų, jis turi būti nurašomas ir išardomas, o liekamosios medžiagos įtraukiamos į apskaitą ir valstybės ir savivaldybių turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka; Lietuvos Respublikos vietos savivaldos įstatymo 6 straipsnio 3 punktu.

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 13.1.1 papunktis nustato, kad sprendimus dėl savivaldybės nekilnojamojo turto ar kitų nekilnojamųjų daiktų, pripažintų nereikalingais arba netinkamais (negalimais) naudoti, nurašymo priima savivaldybės taryba; Prienų rajono savivaldybės turto valdymo, naudojimo ir disponavimo juo tvarkos aprašo, patvirtinto Prienų rajono savivaldybės tarybos 2021 m. balandžio 29 d. sprendimu Nr. T3-115 „Dėl Prienų rajono savivaldybės turto valdymo, naudojimo ir disponavimo juo tvarkos aprašo patvirtinimo“, 111.1.1 papunktis reglamentuoja, kad sprendimus dėl savivaldybės nekilnojamojo turto ar kitų nekilnojamųjų daiktų, pripažintų nereikalingais arba netinkamais (negalimais) naudoti, nurašymo priima savivaldybės taryba.

Laukiami rezultatai:

Prienų rajono savivaldybės tarybai priėmus sprendimą projekte išvardyti statiniai bus išregistruoti iš VĮ Registrų centro duomenų bazės.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Šiuo metu VĮ Registrų centro duomenų bazėje yra įregistruotas Prienų rajono savivaldybei nuosavybės teise priklausantis nekilnojamasis turtas, esantis A. Radušio g. 17, Šilavoto k., Šilavoto sen., Prienų r. sav.: pastatas – ūkinis pastatas ir kiti inžineriniai statiniai – kiemo statiniai. Statiniai dėl jų keliamo pavojaus yra nugriauti dar 2020 m., todėl tikslinga juos nurašyti ir išregistruoti iš VĮ Registrų centro duomenų bazės.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt